ועדת הכלכלה, כנסת 20, פרוטוקול מספר 808, 2018-07-03 13:23

איתן כבל: חבר הכנסת חיים ילין, תציג את הנושא.

איתן כבל: אני לא בטוח שהמשרד יודע, בגלל שמדובר בעניינים צה"ליים.

חיים ילין: לא.

חיים ילין: אל תערבב.

חיים ילין: אם זה היה כך, היה דיון בוועדת חוץ וביטחון.

חיים ילין: אני חייב לומר מילה טובה לשר וזה לא מובן מאליו, וגם לקרן וגם לדרור.

חיים ילין: לא מובן מאליו שאני כבר הפסקתי להיות נהג של הילדים שלי.

חיים ילין: אתם יודעים, כל אבא בפריפריה הוא כספומט ונהג.

חיים ילין: מעבר לזה הם לא צריכים אותנו.

חיים ילין: אני עדיין כספומט.

איתן כבל: אני אגלה לך סוד.

איתן כבל: אל תרשום פטנט רשום.

חיים ילין: עדיין אני כספומט אבל לפחות אני לא נהג למרות שהטענה הבסיסית שלי היא שהישראלי המצוי רוצה אוטובוס מתי שהוא רוצה ולא מתי שאתם רוצים.

חיים ילין: אנחנו מעלים לדיון לא על סוגי מיגון ולא על התראות מודיעיניות ולא על שום דבר מהסוג הזה אלא מה אנחנו ואיך אנחנו יכולים לעזור כדי שהרכבת שמגיעה מתל אביב לשדרות, בדרך או בין אשקלון לשדרות, היא לא תעצור בגלל שריפות, בגלל היעדר מיגון, בגלל הסלמות או ידיעות מודיעיניות שיש חשש לירי טילים.

חיים ילין: העסק מאוד פשוט.

חיים ילין: כשאנחנו טיפלנו בנושא הזה בתחילת הדרך, היו תכניות ונדמה לי שבאיזשהו שלב, כשזה לא מתקדם, נוצר מצב של מי משלם את העלות של המיגון.

חיים ילין: דרך אגב, זאת תופעה שקורית בעוטף עזה כי בסוף זה כסף תוספתי.

חיים ילין: משרד החינוך רוצה כסף בשביל למגן את הכיתות כי זה לא יכול להיות על חשבון הציבור ואותו דבר כאן.

חיים ילין: משרד התחבורה, הרכבת, יכולים לבוא ולומר מה רוצים מהם, הם מיגנו את תחנת הרכבת ושדרות היא תחנת הרכבת הממוגנת היחידה שיש במדינת ישראל היא בתוך עוטף עזה, אבל אי אפשר למגן את הרכבת עצמה.

חיים ילין: צריך את המסלול עצמו למגן.

חיים ילין: נעשתה עבודה בלתי רגילה על ידי הקב"ט של הרכבת יחד עם הצבא ויחד עם כוחות הביטחון.

חיים ילין: עברו על כל המסילה עד אופקים וראו היכן נקודות התורפה.

חיים ילין: יש נקודת תורפה אחת והיא לא ממוגנת ואי אפשר לעצור את התחבורה הציבורית, שזאת הרכבת, שזה היום כמעט העורק העיקרי ליציאה לעבודה ולחזרה מהעבודה.

ישראל כץ: בעניין הזה יש כרגע עבודה משותפת בין הרכבת לבין צה"ל.

חיים ילין: לא סתם הבאתי את הנושא.

חיים ילין: אני יודע.

חיים ילין: בסוף צריך 40 מיליון שקלים.

חיים ילין: אתם תעשו את כל העבודה שאתם רוצים אבל המספר הזה שאני אומר לכם, 40 מיליון שקלים, מי יוציא אותו?

חיים ילין: אני מכיר את זה.

חיים ילין: משרד הביטחון יאמר שאין כסף, משרד התחבורה אומר שהוא לא אחראי על המיגון, אבל מישהו צריך לשים את הכסף ובסוף מי משלם את המחיר?

חיים ילין: האזרחים שגם משלמים מס הכנסה.

ישראל כץ: מי שאחראי על מיגון, זה צה"ל.

ישראל כץ: אני אתן לך דוגמה.

ישראל כץ: שדה התעופה החדש רמון שאנחנו בונים באזור תמנע והוא קרוב לגבול עם ירדן, אחרי דיונים, השדה הוא 1,7 מיליארד שקלים ואנחנו מקימים, והשנה הוא יתחיל לעבוד.

ישראל כץ: הקטע של מיגון הגדר מראש הוטל על צה"ל.

ישראל כץ: בנו שם גדר עם כל האמצעים וכל הדברים.

ישראל כץ: אתה הרי לא יכול לצפות מגוף או אזרח שהוא יקבע מה אמצעי המיגון וההגנה מול איומים.

ישראל כץ: יחד עם זאת, יושב ראש הנהלת הרכבת החדש דן הראל מול צה"ל כרגע פועלים על מנת למצוא מענה כולל, כולל תקציבי, לסוגיה הזאת.

ישראל כץ: אני מקווה שתהיה תזוזה בנושא הזה.

חיים ילין: אני רוצה להזכיר שבחודשיים האחרונים ארבע פעמים הרכבת נעצרה.

דרור גנון: בעיקר בגלל שריפות.

חיים ילין: היו שריפות ופעם אחת בגלל הסלמה כי פחדו שיהיה ירי טילים.

ישראל כץ: היה צריך מלכתחילה לתת מענה לדבר הזה.

ישראל כץ: ברור.

חיים ילין: מה אתה אומר לי, עוד חודשיים, עוד שלושה חודשים תסתיים הוועדה, ואז מה?

ישראל כץ: זה במשרד הביטחון.

ישראל כץ: זה לא בגדר איזה ויכוח תקציבי.

ישראל כץ: האחריות על הגנת המדינה היא על משרד הביטחון.

ישראל כץ: יחד עם זאת, אני, בהתאם לסיכום שעשיתי עם יושב ראש הנהלת הרכבת החדש, הוא מכיר טוב את האזור, הוא גם המציא את התזה מאחר והוא היה מנכ"ל משרד התחבורה קודם לכן והוא ראה את עוצמת הפעילות.

ישראל כץ: כשהוא הלך להיות מנכ"ל משרד הביטחון, הוא אמר שלא משרד התחבורה יממן.

חיים ילין: הוא הולך אחורה.

חיים ילין: הוא מצטער על מה שהוא לא עשה כאלוף פיקוד דרום.

ישראל כץ: עכשיו בכובע החדש הוא יפעל למצוא את הפתרון.

עמיר פרץ: אני קודם כל רוצה להודות לחיים ילין שהעלה את הנושא.

עמיר פרץ: אני מוכרח לומר לכבוד השר בהזדמנות הזאת שאין ספק בכלל, הרכבת בשדרות היא אחת המהפכות החשובות ביותר שהתרחשה בעשור האחרון.

חיים ילין: נכון.

עמיר פרץ: אין בכלל ספק בכך.

עמיר פרץ: לכן אני מחזק את מה שאומר חיים ילין.

עמיר פרץ: אל תיתן לגורמים אחרים להפוך את המהפכה הזאת למהפכה עומדת.

עמיר פרץ: אתה צודק, הסיבות הן ברורות.

עמיר פרץ: השריפות הן לא בעיה שלך, נקודות התורפה שיש במתווה הן לא בעיה שלך אבל בסוף כשאומרים הרכבת נעצרה, אף אחד לא זוכר מה האחריות של כבאות והצלה ומה האחריות של משרד ההוא והמשרד האחר.

עמיר פרץ: הרכבת, ותגיד תודה שזה כך, אומרים רכבת, אומרים ישראל כץ.

ישראל כץ: עוד מעט יגידו רכבת לירושלים, ישראל כץ.

עמיר פרץ: לא.

עמיר פרץ: ברכבת בכלל.

ישראל כץ: כל אלה שאומרים את זה היום, ימשיכו לומר את זה.

חיים ילין: שים על הרכבת כיפת ברזל ואז שניכם ביחד תוכלו לנסוע בה.

עמיר פרץ: אני אומר לך שאתה חייב לקחת את זה כבייבי.

עמיר פרץ: יש מקומות בשדה התעופה, שם אתה אומר חלוקה כזאת וחלוקה אחרת.

עמיר פרץ: אין מה לעשות, המוקד הזה של עוטף עזה נמצא בעין הציבור כל הזמן.

עמיר פרץ: אני אומר לך שמה שתיאר כאן חיים ילין, אלה לא תיאורים בטלים.

עמיר פרץ: אני יודע איזו מהפכה נעשתה לצעירים בשדרות.

עמיר פרץ: הוא יכול לקום בבוקר, לעבוד כמהנדס בתל אביב ולחזור הביתה.

עמיר פרץ: החשש הגדול שהיה לי, ואני שמח שעד לרגע זה התבדיתי, שיותר בעלי תפקידים יגיעו מתל אביב ויתפסו את כל העמדות הבכירות בישוב וכל תושבי שדרות ועוטף עזה יהפכו לחוטבי עצים ושואבי מים.

עמיר פרץ: לשמחתי זה לא המצב.

עמיר פרץ: לשמחתי הרכבת יוצרת מצב שגם אנשים שוקלים לעבור לגור בשדרות.

עמיר פרץ: אנחנו יודעים מה המצב היום מבחינה כלכלית.

עמיר פרץ: לכן אני באתי באופן מיוחד כדי לומר לך אל תיתן לשום גורם לעכב את העניין הזה.

עמיר פרץ: גם אם צריך שאתה תיזום בעצמך, גם אם צריך שאתה תגיד, ואני יודע איך זה עובד כשר, אתה בא למשרד הביטחון ואומר לו, אדוני, 40 מיליון שקלים, אחריותך.

עמיר פרץ: אתה יודע מה?

עמיר פרץ: קח 10 מיליון על חשבוני.

עמיר פרץ: הוא כבר לא יכול לברוח מה-30 מיליון שקלים.

ישראל כץ: הוא לא אומר לא.

ישראל כץ: הוא אומר נייט.

עמיר פרץ: אתה כבר מספיק ותיק.

ישראל כץ: עמיר, אנחנו פותרים את זה.

ישראל כץ: אנחנו פועלים עכשיו.

עמיר פרץ: אני מאוד אשמח שהפתרון יצא מהישיבה הזאת, מהבשורה הזאת.

עמיר פרץ: אין ספק שאסור לך לתת למהפכה הזאת להיעצר.

איתן כבל: תודה.

חיים ילין: זה היה הדיון הכי מהיר שהיה אי פעם בהיסטוריה של הכנסת.

איתן כבל: נכון.

איתן כבל: לכן הוא נקרא דיון מהיר.

איתן כבל: אנחנו חוזרים לדיון הקודם.